লামায় সন্ত্রাসী ধরে আইনশৃঙ্খলা বাহিনীর কাছে সোর্পদ | Dhaka News Express
Home অপরাধ লামায় সন্ত্রাসী ধরে আইনশৃঙ্খলা বাহিনীর কাছে সোর্পদ
মোহাম্মদ রফিকুল ইসলাম, লামা (বান্দরবান) প্রতিনিধি: লামা উপজেলায় পুলু মং মার্মা (২৯) নামে একজনকে আটক করে আইনশৃঙ্খলা বাহিনীর হাতে তুলে দিয়েছে স্থানীয়রা। শনিবার (৪ আগষ্ট) সকালে উপজেলার সদর ইউনিয়নের বৈল্ল্যারচর বাজার হতে তাকে আটক করা হয়।
আটক পুলু মং মার্মা রাঙ্গামাটি জেলার কাপ্তাই উপজেলার শীলছড়ি চিতমরম এলাকার কেপিএম ময়দং পাড়ার সিথোয়াইউ মার্মার ছেলে। বৈল্ল্যারচর এলাকার বাসিন্দা রবিউল আলম ভূঁইয়া ও কয়েকজন লোক বলেন, সকাল ১০ টার দিকে খালি গায়ে টাউজার পড়া ও কাঁদে একটি কালো ব্যাগ নিয়ে ঘিলা পাড়ার সতীশ ত্রিপুরার (৫০) সঙ্গে উপরের দিকে যাচ্ছিল পুলু মং মার্মা।
অপরিচিত দেখে ও আমাদের সন্দেহ হলে তাকে ডাক দিই। সে কথা না শুনে চলে যাচ্ছিল। পরে দৌঁড়ে গিয়ে তাকে ধরি। এসময় তার নাম পরিচয় জানতে চাইলে সে কয়েকবার আলাদা আলাদা পরিচয় দেয়। সে সঠিক করে কোন পরিচয় দিতে পারেনি। আমাদের উপরের এলাকা ঘিলা পাড়া, রুং রুং পাড়া, দোছড়ি, পোপা হেডম্যান পাড়া, কাইরাং পাড়া গুলো পাহাড়ি সন্ত্রাসীদের অভয়রাণ্য হিসেবে পরিচিতি।
দূর্গম এলাকা হওয়ায় অন্য এলাকা হতে লোকজন এসে এইসব পাড়ায় থেকে সন্ত্রাসী ও চাঁদাবাজি করে নির্বিঘ্নে চলে যায়। পুলু মং মার্মা বলে সতীশ ত্রিপুরা আমার মামা। কিন্তু সতীশ কে প্রশ্ন করলে সে তাকে চিনে না বলে জানায়। তখন আমরা নিশ্চিত হতে পারি সে পাহাড়ি কোন সন্ত্রাসী গ্রুপের সদস্য। তখন সেনাবহিনীকে খবর দিলে তারা এসে তাকে নিয়ে যায়।
আগের সংবাদপ্রতিদিন সেক্স করলে পাবেন এই ৭টি উপকার
পরবর্তী সংবাদবিএনপি ষড়যন্ত্রের মধ্য দিয়েই ক্ষমতায় যেতে চায়: রেলমন্ত্রী